b'\n_START_ARTICLE_\nTjenestedesign\n_START_PARAGRAPH_\nTjenestedesign er en fagretning innen design med m\xc3\xa5l om \xc3\xa5 utvikle brukerrettede og helhetlige tjenester._NEWLINE_Tjenestedesign inneholder et tankesett, en prosess og flere metodikker. Tjenestedesign handler om \xc3\xa5 f\xc3\xa5 organisasjoner til \xc3\xa5 sette brukeren i sentrum. M\xc3\xa5let er \xc3\xa5 levere helhetlige og meningsfylte tjensteopplevelser til brukerne. En bruker er vidt definert, slik at en bruker kan v\xc3\xa6re en ekstern (kunde) eller intern (ansatte i organisasjonen/bedriften). Det vil si at det er flere brukerreiser som m\xc3\xa5 fungere p\xc3\xa5 en gang, for at det skal bli gode og effektive opplevelser for alle.\xc2\xa0_NEWLINE_Tjenestedesignere finner ofte l\xc3\xb8sninger som ligger utenfor kontaktpunktene mellom brukerne, for det er i skj\xc3\xa6ringspunktet mellom det tekniske, business og brukerbehov at l\xc3\xb8sningene finnes. Det gj\xc3\xb8r at l\xc3\xb8sningene ofte p\xc3\xa5virker flere deler av organisasjonen. Tjenestedesignere ser derfor helheten i tjenestene og hvordan brukernes behov passer til organisasjonen de designer for._NEWLINE_N\xc3\xa5r tjenestedesignere utformer nye tjenester og produkter, fokuseres det p\xc3\xa5 \xc3\xa5 forst\xc3\xa5 problemet og teste hypoteser.\xc2\xa0De bruker ofte prototyper og visuelle midler underveis. Dette gir de mulighet til \xc3\xa5 f\xc3\xa5 tilbakemeldinger fra brukere og andre akt\xc3\xb8rer tidlig i prosessen, og deretter justere seg frem til de mest optimale l\xc3\xb8sningene._NEWLINE_Tjenestedesignere visualiserer innsikter, ideer og konkrete l\xc3\xb8sninger underveis med illustrasjoner, klare diagrammer, videoer, prototyper, etc. Det at alle kan forst\xc3\xa5 og bidra underveis i hele prosessen, gir en bred f\xc3\xb8lelse av eierskap og sikrer at man hele veien f\xc3\xa5r reelle svar p\xc3\xa5 hva som kan og ikke kan utf\xc3\xb8res._NEWLINE_Ferdige designede tjenester kan ikke \xe2\x80\x9coverleveres\xe2\x80\x9d p\xc3\xa5 samme m\xc3\xa5te som for eksempel design av produkter eller merkevarer. Vellykkede tjenester m\xc3\xa5 utformes i ekstremt tett samarbeid med kunden, b\xc3\xa5de for \xc3\xa5 skape en felles forst\xc3\xa5else av hva som skal utformes, men ogs\xc3\xa5 for \xc3\xa5 sikre forankring.\xc2\xa0Ofte\xc2\xa0m\xc3\xa5\xc2\xa0arbeidsprosesser\xc2\xa0ogs\xc3\xa5 justeres for \xc3\xa5 forbedre brukeropplevelsen.'